მიხეილ VIII (ბიზანტია)
მიხეილ VIII პალეოლოგოსი (ბერძ. Μιχαήλ Η΄ Παλαιολόγος; დ. 1223 — გ. 11 დეკემბერი 1282) — ბიზანტიის იმპერატორი; მართავდა ბიზანტიის იმპერიას 1261–1282 წლებში. მიხეილ VIII იყო პალეოლოგოსების დინასტიის, ბიზანტიის უკანასკნელი და ყველაზე ხანგრძლივი მმართველი დინასტიის, დამაარსებელი. მან გაათავისუფლა კონსტანტინოპოლი ლათინებისაგან 1261 წელს და ნიკეის იმპერია გადააქცია აღდგენილ ბიზანტიის იმპერიად. იყო დასავლეთის და აღმოსავლეთის ეკლესიების უნიის მომხრე.